[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 14.1.2011

COM(2011) 10 τελικό

Πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την κινητοποίηση του Ταμείου Αλληλεγγύης της ΕΕ

(υποβάλλεται από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η διοργανική συμφωνία της 17ης Μαΐου 2006[1] προβλέπει την κινητοποίηση του Ταμείου Αλληλεγγύης της Ευρωπαϊκής Ένωσης, του οποίου το ετήσιο ανώτατο όριο ανέρχεται σε 1 δισεκατ. EUR, πέραν των ποσών για τους αντίστοιχους τομείς του δημοσιονομικού πλαισίου. Οι όροι επιλεξιμότητας προς υπαγωγή στο Ταμείο εκτίθενται αναλυτικά στον κανονισμό (ΕΚ) αριθ 2012/2002 του Συμβουλίου[2].

Με βάση την αίτηση ενίσχυσης στο πλαίσιο του Ταμείου που υποβλήθηκε από την Πολωνία, τη Σλοβακία, την Ουγγαρία, τη Δημοκρατία της Τσεχίας, την Κροατία και τη Ρουμανία σχετικά με τις καταστροφικές πλημμύρες του Μαΐου, του Ιουνίου και του Ιουλίου 2010, οι συνολικές εκτιμήσεις των προκληθεισών ζημιών έχουν ως εξής:

(σε EUR) |

Άμεσες ζημίες | Κατώτερο όριο (σε εκατ.) | Ποσό βασιζόμενο στο 2,5 % | Ποσό βασιζόμενο στο 6 % | Συνολικό ποσό προτεινόμενης ενίσχυσης |

Πολωνία – πλημμύρα 2010 «Μεγάλες καταστροφές» | 2 998 989 248 | 2 124.920 | 53 123 000 | 52 444 155 | 105 567 155 |

Σλοβακία – πλημμύρα 2010 «Μεγάλες καταστροφές» | 561 133 594 | 378.205 | 9 455 125 | 10 975 716 | 20 430 841 |

Ουγγαρία – πλημμύρα 2010 «Μεγάλες καταστροφές» | 719 343 706 | 590.710 | 14 767 750 | 7 718 022 | 22 485 772 |

Δημοκρατία της Τσεχίας – πλημμύρα 2010 «Γειτονική χώρα» | 204 456 041 | 824.029 | 5 111 401 | 0 | 5 111 401 |

Κροατία – πλημμύρα 2010 «Γειτονική χώρα» | 153 039 303 | 275.804 | 3 825 983 | 0 | 3 825 983 |

Ρουμανία – πλημμύρα 2010 «Μεγάλες καταστροφές» | 875 757 770 | 787.935 | 19 698 375 | 5 269 366 | 24 967 741 |

Σύνολο | 182 388 893 |

Η Επιτροπή, αφού εξέτασε τις αιτήσεις[3] και έλαβε υπόψη το ανώτατο δυνατό ποσό συνδρομής από το Ταμείο, καθώς και το περιθώριο ανακατανομής πιστώσεων εντός του τομέα που απαιτεί πρόσθετες δαπάνες, προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για συνολικό ποσό 182 388 893 EUR, το οποίο θα διατεθεί εντός του τομέα 3β του δημοσιονομικού πλαισίου.

Με την υποβολή της παρούσας πρότασης για τη χρησιμοποίηση του Ταμείου, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 26 της διοργανικής συμφωνίας της 17ης Μαΐου 2006, προκειμένου να επιτύχει τη συμφωνία των δύο σκελών της αρμόδιας για τον προϋπολογισμό αρχής σχετικά με την ανάγκη προσφυγής στο Ταμείο και το απαιτούμενο ποσό. Η Επιτροπή καλεί αμφότερα τα σκέλη της αρμόδιας για τον προϋπολογισμό αρχής να πληροφορήσουν άλληλα, καθώς και την Επιτροπή, σχετικά με τις προθέσεις τους.

Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη.

Η Επιτροπή θα υποβάλει σχέδιο διορθωτικού προϋπολογισμού (ΣΔΠ) ούτως ώστε να εγγραφούν στον προϋπολογισμό του 2011 συγκεκριμένες πιστώσεις αναλήψεως υποχρεώσεων και πληρωμών, όπως ορίζεται στο σημείο 26 της διοργανικής συμφωνίας της 17ης Μαΐου 2006.

Πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την κινητοποίηση του Ταμείου Αλληλεγγύης της ΕΕ

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[4], και ιδίως το σημείο 26,

Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5],

Έχοντας υπόψη την πρόταση της Επιτροπής[6],

Εκτιμώντας τα ακόλουθα:

(1) Η Ευρωπαϊκή Ένωση συνέστησε το Ταμείο Αλληλεγγύης της Ευρωπαϊκής Ένωσης (στο εξής «Ταμείο») για να εκφράσει την αλληλεγγύη της προς τον πληθυσμό περιοχών που πλήττονται από καταστροφές.

(2) Η διοργανική συμφωνία της 17ης Μαΐου 2006 επιτρέπει την κινητοποίηση του Ταμείου Αλληλεγγύης εντός ανωτάτου ετησίου ορίου 1 δισεκατ. ευρώ.

(3) Ο κανονισμός (ΕΚ) αριθ. 2012/2002 περιλαμβάνει τις διατάξεις που διέπουν την κινητοποίηση του Ταμείου.

(4) Η Πολωνία, η Σλοβακία, η Ουγγαρία, η Δημοκρατία της Τσεχίας, η Κροατία και η Ρουμανία υπέβαλαν τις αιτήσεις τους για κινητοποίηση του Ταμείου σχετικά με την αντιμετώπιση της καταστροφής που προκλήθηκε από κατολισθήσεις και μεγάλες πλημμύρες.

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 182 388 893 EUR σε πιστώσεις αναλήψεως υποχρεώσεων και σε πιστώσεις πληρωμών.

Άρθρο 2

Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[1] ΕΕ C 139 της 14.06.2006, σ. 1.

[2] EE L 311 της 14.11.2002, σ.3.

[3] Ανακοίνωση προς την Επιτροπή SEC(2010) 1562 σχετικά με αιτήσεις για κινητοποίηση του Ταμείου Αλληλεγγύης της Ευρωπαϊκής Ένωσης που υπέβαλαν η Πολωνία, η Σλοβακία, η Δημοκρατία της Τσεχίας, η Ουγγαρία, η Κροατία και η Ρουμανία αντίστοιχα.

[4] ΕΕ C 139 της 14.06.2006, σ. 1.

[5] ΕΕ L 311 της 14.11.2002, σ. 3.

[6] ΕΕ C […], […], σ. […]